
Grozījums Ministru kabineta 2014. gada 25. marta noteikumos Nr. 156 "Būvizstrādājumu tirgus uzraudzības kārtība"
Izdoti saskaņā ar likuma "Par atbilstības novērtēšanu"
7.panta otro daļu un Būvniecības likuma
5.panta pirmās daļas 10.punktu
· Izdarīt Ministru kabineta 2014. gada 25. marta noteikumos Nr. 156 "Būvizstrādājumu tirgus uzraudzības kārtība" (Latvijas Vēstnesis, 2014, 62., 84. nr.; 2015, 38. nr.; 2017, 232. nr.; 2018, 96., 196. nr.; 2023, 173. nr.) šādu grozījumu:
· 1. Papildināt ar IV4 nodaļu šādā redakcijā:
· "IV4. Prasības atkārtoti izmantojamiem būvizstrādājumiem
· 30.12 Projektētājs, paredzot būvprojektā atkārtoti izmantojamos būvizstrādājumus, nosaka šo būvizstrādājumu raksturlielumus un atbilstības novērtēšanas kārtību šo raksturlielumu noteikšanai (ja nepieciešams).
· 30.13 Ja atkārtoti izmantojamos būvizstrādājumus paredzēts izmantot būvju konstrukcijās, kurām noteiktas ugunsdrošības prasības, šos būvizstrādājumus testē un nosaka ugunsdrošības raksturlielumus.
· 30.14 Ja atkārtoti izmantojamos būvizstrādājumus paredzēts izmantot būvju nesošajās konstrukcijās, šos būvizstrādājumus testē un nosaka mehāniskās stiprības un stabilitātes raksturlielumus.
· 30.15 Būves nojaukšanā vai citos būvdarbos iegūtus ķieģeļus var izmantot atkārtoti bez testēšanas pirmās grupas būvju nenesošajās konstrukcijās.
· 30.16 Būves nojaukšanā vai citos būvdarbos iegūtus betona pamatu blokus var izmantot atkārtoti bez testēšanas pamatu izbūvei pirmās grupas būvēs.
· 30.17 Būves nojaukšanā vai citos būvdarbos iegūtus apdares materiālus var izmantot atkārtoti bez testēšanas ārsienu un iekštelpu apdarei pirmās grupas būvēs.
· 30.18 Būves nojaukšanā vai citos būvdarbos iegūtus siltumizolācijas materiālus var izmantot atkārtoti bez testēšanas būves siltināšanai pirmās grupas būvēs.
· 30.19 Būves nojaukšanā vai citos būvdarbos iegūtus logus un durvis var izmantot atkārtoti bez testēšanas ēkās, kurām nav noteiktas energoefektivitātes prasības.
· 30.20 Būves nojaukšanā vai citos būvdarbos iegūtus jumta seguma materiālus var izmantot atkārtoti bez testēšanas jumta pārklāšanai pirmās grupas būvēs.
· 30.21 Papildus šajā nodaļā noteiktajiem nosacījumiem, atkārtoti izmantojamos būvizstrādājumus minētajiem mērķiem atļauts lietot tad, ja to ražošanā nav lietotas videi kaitīgas vielas."

